  Майя Бывальцева 19-тӥ гудырикошконэ Удмуртиысь Шаркан ёросын «Кыл куазь» ӵектослэн ужрадъёсыз ортчозы. Соос удмурт гожъяськетлэн кылдэмез дырысен 250 ар тырмонлы сӥземын, ивортэ «ВКонтакте» мерлыко вотэсын ужрадлэн группаез. «Кыл куазь» — удмурт гожъяськонэз утёнъя но азинтонъя ӵектос. Солэн ужпумез — Удмуртиын литературая выль, туала улонысь куронъёслы тупась «куазез» кылдытон. 19-тӥ гудырикошконысен 15-тӥ куарусёнозь Удмуртыиысь ёросъёсын удмурт интеллигенциен творчествоя пумиськонъёс ортчозы. Шаркан ёросэ пото: 15:00 Шаркан ёрос лыдӟиськонни: литературатодосчи, гожъясь Василий Ванюшев, кылбурчи Богдан Анфиногенов 15:00 Сюрсовай гурт, лыдӟиськонни: гожъясь, «Удмурт дунне» газетысь корреспондент Лия Малых, Г. Красильниковлэн музеё-юртэзлэн кивалтӥсез Оксана Москова 15:00 Зюзино черкогурт, лыдӟиськонни: гожъясь, «Инвожо» журналысь редактор Галина Романова, гожъясь, берыктӥсь, Удмурт кун университетын ужась Юлия Разина 15:00 Карсашур гурт, лыдӟиськонни: «Ӟечбур!» газетысь корреспондент Антонида Ермолина, сурдопедагог, билингвизмез эскерись Оксана Крылова 19:00 Пороз гурт, «Елена» кафе. Кылбуро ӝыт-концерт. Куноос: Удмурт театрысь артистъёс Геннадий Бекманов, Наталья Буранова, Константин Никитин. Кылбуръёс лыдӟозы Богдан Анфиногенов, Василий Ванюшев, Галина Романова, Лия Малых но мукетъёсыз. Егитъёс понна - Мурӝол Underground. Ужрадъёсын удмурт книгаосты, дискъёсты, открыткаосты басьтыны луоз. Тегъёс: Мерлык Лулчеберет Шаркан Литература Удмуртия удмурткыл БогданАнфиногенов  